-Մեր իշխանություններն անկախ չեն, մի քայլի գնալուց առաջ հազար տեղ հարցուփորձ են անում, տեսնեն՝ էս մեկի շահին կխփի, չի խփի, եւ բոլոր տեղերից էլ շանտաժ ես ստանում, որ վատ կլինի… Եվ ամենակարեւորը՝ չհասկանալն է, մարդիկ չեն հասկանում դրա կարեւորությունը: Մտածում են՝ ի՞նչ տարբերություն կճանաչենք, չենք ճանաչի… Մեր քաղաքականության մեջ երբեւէ իրավունքի ուժն ու նշանակությունը ոչ ոք չի հասկացել: Քաղաքական մեծ անգրագիտություն է, գումարած՝ 1915թ-ի գենոցիդի սինդրոմներ, մեծագույն վախեր… Եվ դա բերել է կոնկրետ քաղաքական սխեմայի՝ իրավունքներից հրաժարվելու քաղաքականության: Այսինքն՝ մարդիկ համոզված են, որ ինչքան շատ իրավունքներից հրաժարվենք, այնքան ավելի անվտանգ կապրենք: